EkBass/fiwiki-20250220-pages-articles huggingface dataset:
Rafael Saartio

Ragnar Rafael Saartio, vuoteen 1933 Ström (1. lokakuuta 1892 Helsinki Kuka kukin on (Aikalaiskirja) 1954, s. 742. (Viitattu 6.5.2019) – 8. toukokuuta 1970 Lahti) oli suomalainen rovasti ja pappi, joka julkaisi useita tietoteoksia ja suunnitteli Hollolaan punaisten muistomerkinPunaisten muistomerkki. Hollola, Parinpelto. (Viitattu 6.5.2019) sekä sankarihautausmaan alueen. ==Henkilöhistoria== Saartion vanhemmat olivat kirkkonummelaiset maatyömies Johan Viktor Ström (s. 26.10.1845 Vårnäs, Kirkkonummi, k. 15.2.1895 Herttoniemi, Helsinki) ja Hulda Wilhelmina Bäckström (s. 21.10.1857 Honskby, Kirkkonummi, k. 6.12.1895 Tali, Helsinki) ja hänen toinen puolisonsa vuodesta 1937 alkaen oli agronomi Maija-Liisa Hyvärinen (s. 18.7.1916 Hollola, k. 24.1.2006 Lahti). Saartio tuli ylioppilaaksi Helsingin normaalilyseosta (Norssi) 1912 ja suoritti teologian erotutkinnon Helsingin yliopistossa 1918. Hänet vihittiin papiksi 11.6.1918 Savonlinnan tuomiokirkossa, jossa alkoi pitämään myös päiväsaarnoja ruotsiksi. Hän toimi sotilaspappina ympäri Suomea 1919–1926, Hollolan kappalaisena 1926–1943 ja kirkkoherrana 1943–1964. Rovastin arvonimen hän sai 1947. Hän oli erittäin aktiivinen kotiseutumies ja hänet kutsuttiin Hollolan kotiseutuyhdistyksen ensimmäiseksi kunniajäseneksi. Hän oli Suomen Valkoisen Ruusun 1. lk ritari (SVR R1), aktiivinen valokuvaaja ja säveltäjä. Saartio julkaisi muun muassa useita teoksia Hollolan kirkosta.Kuolleita. Helsingin Sanomat, 10.5.1970, s. 11. ==Julkaisuja== *Aikamiehen aapinen, 1923 *Hollolan kirkon opas, 1935 * Joulutervehdys Hollolasta 1941, 1941 * Hollolan kirkko: kuvissa: i bilder = The church of Hollola: in pictures = Hollola kyrka, 1952 * Kristilliset vertauskuvat ja tunnukset: johdatusta kristilliseen symboliikkaan, 1963 * Liite teokseen Hollolan kirkko kuvissa, 1963 * Hollolan kirkko, 1967 * Merimaskun kirkko, 1967 * Hollolan Salpakangas, 1972 * Tutkielma Hollolan seurakunnan perustamisajasta, 1972 ==Lähteet== Luokka: Suomen evankelis-luterilaisen kirkon papit Luokka: Suomalaiset tietokirjailijat Luokka: Vuonna 1892 syntyneet Luokka: Vuonna 1970 kuolleet
Agneepath (vuoden 1990 elokuva)

Agneepath on vuonna 1990 ilmestynyt Mukul S. Anandan ohjaama intialainen toimintaelokuva.Blast From The Past: Agneepath (1990) Review == Näyttelijät == == Soundtrack == == Lähteet == == Aiheesta muualla == * Luokka:Vuoden 1990 intialaiset elokuvat Luokka:Intialaiset toimintaelokuvat Luokka:Hindinkieliset elokuvat
Lintujen suojelu

Lintujen suojelu on lintuihin kohdistuvaa luonnonsuojelua. == Lintujen uhat == Nykyisin lintuja uhkaavat ilmastonmuutos, elinympäristön muutokset rakentamisen takia, tehomaatalous, joka vie sekä elinympäristöä että ravintoa, vesistöjen rehevöityminen, ravinnon puute, metsästys ja ihmisen aiheuttama vaino. 1800-luvun lopussa eksoottisten lintujen höyheniä ja nahkoja käytettiin muotiasuissa. Tätä vastustamaan perustettiin naisryhmiä kuten Englannin Royal Society for the Protection of Birds (RSPB, perustettu 1889) Ja Yhdysvalloissa Audubon Naturalist Society (1893). == Lainsäädäntö ja direktiivit == Euroopan unionissa vanhin luonnonsuojeluun liittyvä tarkoittava direktiivi oli vuoden 1979 direktiivi 79/409/EY, jota sanotaan usein lintudirektiiviksi. Direktiiviä päivitettiin vuonna 2009. Lintudirektiivin I liite määrittelee 181 uhanalaista villiä lintua, joista Suomessa esiintyy 63 lajia. == Suojelualueet == EU- maiden on perustettava uhanalaisille lajeille ja muuttolinnuille erityisiä suojelualueita, joilla on niiden selviytymiselle suotuisat olosuhteet ja jotka sijaitsevat lintujen luonnollisella levinneisyysalueella (niiden luontaisessa elinympäristössä). Erityistä huomiota on kiinnitettävä kosteikkoihin. Erityiset suojelualueet ovat osa ekologisten suojelualueiden muodostamaa Natura 2000 -verkostoa. Suomessa BirdLife Suomi seuraa jäsenyhdistyksineen erityisesti uhanalaisten ja harvalukuisten lajien tilaa ja toimii vähentyneiden lajien suojelutilanteen parantamiseksi. == Katso myös == * Koijärvi-liike == Lähteet == == Aiheesta muualla == *
Zanjeer

Zanjeer on vuonna 1973 ilmestynyt Prakash Mehran ohjaama intialainen toimintaelokuva. == Näyttelijät == == Soundtrack == == Lähteet == == Aiheesta muualla == * Luokka:Vuoden 1973 intialaiset elokuvat Luokka:Intialaiset toimintaelokuvat Luokka:Hindinkieliset elokuvat
Abila

Abila () voi viitata seuraaviin: * Abila (Abila Dekapoleos), Dekapoliihin kuulunut antiikin aikainen kaupunki Palestiinassa nykyisessä Jordaniassa * Abila, antiikin aikainen kaupunki Peraiassa, nykyisessä Jordaniassa * Abila Lysaniu (Abila epikalūmenē Lysaniū, Abila Lysaniae), antiikin aikainen kaupunki Koile-Syyriassa, nykyisessä Syyriassa == Lähteet ==
Niklaus Stump

Niklaus Stump (23. joulukuuta 1920 Toggenburg, Sankt Gallen – 30. huhtikuuta 2005 Wildhaus, Sankt Gallen) oli sveitsiläinen yhdistetyn hiihtäjä ja maastohiihtäjä. Stump sijoittui Sankt Moritzin olympialaisissa 1948 yhdistetyssä neljänneksi. 18 kilometrin hiihdossa, joka oli samalla yhdistetyn hiihto-osuus, hän oli 20:s. Hän kuului lisäksi viidenneksi sijoittuneeseen Sveitsin 4 ×10 kilometrin viestihiihtojoukkueeseen. Stump sijoittui Holmenkollenin kisojen yhdistetyssä toiseksi 1947. == Lähteet == Luokka:Sveitsiläiset yhdistetyn hiihtäjät Luokka:Sveitsiläiset maastohiihtäjät Luokka:Vuonna 1920 syntyneet Luokka:Vuonna 2005 kuolleet
Alaa Al-Aswani

Alaa Al-Aswani (s. 26. toukokuuta 1957), egyptin arabiaksi علاء الأسواني, on egyptiläinen kirjailija. == Elämänvaiheita == Alaa al-Aswani syntyi egyptiläiseen yläluokkaan. Hänen äitinsä oli vanhaa aristokratiaa ja isänsä oli ollut opetusministeri ennen vuotta 1952. Al-Aswani kävi Kairon ranskalaista koulua ja opiskeli sen jälkeen hammaslääkäriksi ensin Kairon yliopistossa ja jatkoi opintojaan Chicagossa, Yhdysvalloissa.The Guardian Al- Aswanin tuotannosta on suomennettu romaani Yacoubian-talon tarinat (2009). Romaani kertoo kairolaisen kerrostalon asukkaista, rikkaista ja köyhistä ja heidän risteilevistä elämäntarinoistaan. Taustalla on Egypti ongelmineen: köyhyys, korruptio ja läpimätä politiikka. Oman lisänsä tuo uskonnollinen kaksinaismoralismi, suljettujen ovien takana tehdään asioita, jotka julkisessa puheessa kielletään ja tuomitaan. Alaa Al-Aswani on poliittisesti aktiivinen ja on ottanut osaa arabikevään mielenosoituksiin, jotka syöksi vallasta Egyptiä pitkään hallinneen presidentti Hosni Mubarakin.Wall Street Journal ==Suomennetut teokset== * Yacoubian-talon tarinat (Imārat Ya'qūbyān); suomentanut Sampsa Peltonen, Helsinki: WSOY 2009 ISBN 978-951-0-35283-0 * Chicagolaisittain (Shikaju); suomentanut Sampsa Peltonen, Helsinki: WSOY 2011 ISBN 978-951-0-36789-6 == Lähteet == Luokka:Egyptiläiset kirjailijat Luokka:Arabiankieliset kirjailijat Luokka:Vuonna 1957 syntyneet Luokka:Elävät henkilöt
Alexander Cronhjelm

Alexander Cronhjelm af Hakunge (14. elokuuta 1844 Pähkinälinna, Venäjä – 16. tammikuuta 1905 Helsinki)Tor Carpelan: Ättartavlor för de på Finlands riddarhus inskrivna ätterna, A–G, s. 241. Helsinki 1954. oli suomalainen kreivi ja valtiopäivä- ja virkamies, joka toimi ennakkosensuurista vastanneen Painoasiain ylihallituksen puheenjohtajana ensimmäisen sortokauden aikana vuosina 1899–1905. Cronhjelm kuului Ruotsin vallan aikana kreivin arvon saaneeseen Cronhjelm af Hakungen sukuun. Hänen isänsä oli Venäjän armeijassa palvellut eversti Carl Fredrik Cronhjelm ja äitinsä Viron baltiansaksalaiseen aateliin kuulunut Helene von Kotzebue. Cronhjelm opiskeli Tarton yliopistossa ja suoritti oikeustieteen kandidaatin tutkinnon vuonna 1871. Hän loi pääosan urastaan Suomen kenraalikuvernöörin kansliassa Helsingissä, jossa hän oli vuodesta 1873 kanslistina, vuodesta 1881 kääntäjänä ja vuodesta 1895 toisen osaston toimituspäällikkönä. Hän oli samalla venäjän kielen opettajana Polyteknisessä instituutissa vuosina 1873–1900. Cronhjelm edusti sukuaan aatelissäädyssä valtiopäivillä 1877–1878, 1882, 1885, 1891 ja 1904–1905. Hän sai 1881 kamarijunkkarin ja 1902 kamariherran arvon. Kenraalikuvernööri Nikolai Bobrikov järjesti Cronhjelmin Painoylihallituksen vt. puheenjohtajaksi marraskuussa 1899 saadakseen uskollisemman miehen eronneen Alfred Wilhelm Cajanderin tilalle. Cronhjelm nimitettiin päätoimisesti virkaan vuonna 1903 ja hän jatkoi siinä kuolemaansa asti. Hän kuului myös Bobrikovin asettamaan niin sanottuun sensuurikomiteaan (neuvotteleva komitea lehdistöasioita varten). Cronhjelm kannatti tiukempaa sensuuria kuin ylihallituksen muut jäsenet ja sai usein yksin kantansa läpi. Häntä pidettiin Bobrikovia uskollisesti palvelevana byrokraattina. Perustuslaillisiin kuulunut kirjailija Santeri Ivalo kutsui häntä myöhemmin ”sortojärjestelmän auliiksi välikappaleeksi”, myöntyväisyyssuuntaa kannattanut K. N. Rantakari puolestaan luonnehti häntä hyväntahtoiseksi mieheksi, jolle lehtien lakkauttaminen oli raskasta.Pirkko Leino-Kaukiainen: Sensuuri ja sanomalehdistö Suomessa vuosina 1891–1905, s. 86–89, 94. Suomen Historiallinen Seura, Helsinki 1984. Cronhjelm salli pilalehtien julkaista häntä itseään esittäviä pilapiirroksia.Marja Ylönen: Pilahistoria – Suomi poliittisissa pilapiirroksissa 1800-luvulta 2000-luvulle, s. 90–91. Suomalaisen Kirjallisuuden Seura, Helsinki 2001. Hän kuoli tammikuussa 1905 munuaistautiin epäonnistuneen leikkauksen jälkeen.Kuollut Suomalainen Wirallinen Lehti 17.1.1905, s. 2. Kansalliskirjaston digitaaliset aineistot. Viitattu 9.5.2019. Cronhjelmin puoliso oli Maria Augusta von Ammondt. Heidän kaksi aikuisiksi elänyttä poikaansa, Michael ja Valdemar (Vladimir), palvelivat upseereina Venäjän armeijassa. Cronhjelmille kuului Zlotan majoraatti Puolassa. ==Lähteet== Luokka:Suomen suuriruhtinaskunnan virkamiehet Luokka:Suomen suuriruhtinaskunnan aatelissäädyn valtiopäivämiehet Luokka:Suomalaiset kreivit Luokka:Vuonna 1844 syntyneet Luokka:Vuonna 1905 kuolleet
Eilert Dahl

Eilert Manngaard Dahl (15. syyskuuta 1919 Oslo − 3. marraskuuta 2004 Hønefoss) oli norjalainen yhdistetyn hiihtäjä ja maastohiihtäjä. Dahl hiihti toisen osuuden Norjan 4 × 10 kilometrin viestihiihtojoukkueessa, joka saavutti pronssia Lake Placidin MM-kilpailuissa 1950. Hän sijoittui Sankt Moritzin olympialaisissa 1948 yhdistetyssä kuudenneksi. 18 kilometrin hiihdossa, joka oli samalla yhdistetyn hiihto-osuus, hän oli 27:s. Dahl sijoittui Salpausselän kisojen yhdistetyssä toiseksi 1949. == Lähteet == Luokka:Norjalaiset yhdistetyn hiihtäjät Luokka:Norjalaiset maastohiihtäjät Luokka:Vuonna 1919 syntyneet Luokka:Vuonna 2004 kuolleet
Laskuteline

Laskuteline, joskus myös laskeutumisteline, on lentokoneen rakenteellinen osa, joka saattaa koostua useasta pyörästöstä. Laskuteline sijaitsee rungon alapuolella. Laskutelinettä tarvitaan lentokoneen turvallista lentoonlähtöä ja laskua varten lentokentälle. Varhaisimmat laskutelineet olivat liikkumattomia. Niissä saattoi esiintyä aerodynamiikkaa parantaneet muotosuojat eli muotokengät. Toisen maailmansodan aikoihin yleistyivät sisäänvedettävät laskutelineet. Tämä järjestely paransi lentokoneiden liikehtimiskykyä eli ketteryyttä sekä lyhensi nousuaikaa tavoitekorkeuteen. Myös huippunopeudet kasvoivat suuremmiksi, sillä ilmanvastuskerroin pieneni. Suihkumoottorikoneiden aikakauden alussa yleistyi myös nykyaikainen niin kutsuttu kolmipyöräteline, johon kuuluu rungon tai siipien kohdalla sijaitseva pääteline ja edessä sijaitseva nokkapyörä. Tässä modernissa järjestelyssä ei esiintynyt enää koneen perässä sijaitsevaa kannuspyörää. Tukialuslentokoneiden laskutelineen lisävarusteeseen kuuluu myös pysäytyskoukku. Suomessa kokeiltiin eräillä sotilaskoneilla, kuten ainakin Bristol Blenheimilla ja VL Fokker D.XXI:lla (FR-140)Keskinen, Stenman & Niska, 1977: s. 10 sekä Fieseler Fi 156 Storchilla (ST-112)Keskinen, Stenman & Niska, 1977: s. 43 suksia laskutelineen pyörien tilalla. Me 163 -rakettilentokoneessa oli kelkkaa muistuttanut nousu- ja laskeutumisjärjestely. Vesilentokoneissa käytetään kellukkeita sekä mahdollisesti lisänä pyöriä laskutelineissä. Kannuspyörällinen ratkaisu oli erinomainen nousussa, mutta muissa tilanteissa painopisteen sijoittuminen taakse aiheutti ongelmia. == Lähteet == *Keskinen, Kalevi & Stenman, Kari & Niska, Klaus: Suomen Ilmavoimien Lentokoneet 1939–1972. 3. painos. Tietoteos, Espoo. Painettu Forssan Kirjapainossa 1977. ISBN 951-9035-21-4. ===Viitteet=== == Aiheesta muualla == Luokka:Aerodynamiikka Luokka:Lentokonekomponentit
Aittakumpu

Aittakumpu on sukunimi, joka on muun muassa seuraavilla suomalaisilla henkilöillä: *Pekka Aittakumpu (s. 1981), pappi, kirjailija ja kansanedustaja (Keskusta) *Saara Aittakumpu, kuoronjohtaja
Hyrkkö

Hyrkkö on suomalainen sukunimi, joka on muun muassa seuraavilla henkilöillä: * Eeri Hyrkkö (1922–2022), maanviljelysneuvos ja poliitikko * Saara Hyrkkö (s. 1987), kansanedustaja.
Kalli

Kalli on sukunimi, joka on muun muassa seuraavilla suomalaisilla henkilöillä: *David Kalli (1845–1913), maanviljelijä ja valtiopäivämies *Eeva Kalli (s. 1981), Keskustan kansanedustaja, Timo Kallin tytär *Heikki Kalli (s. 1938), diplomi-insinööri, tekniikantutkija ja professori *Pekka Kalli (s. 1954), filosofi, opettaja, valokuvaaja ja kirjallisuusbloggaaja *Timo Kalli (s. 1947), maanviljelijä, Keskustan ent. kansanedustaja ja valtiopäiväneuvos.
Kotiaho

Kotiaho on sukunimi, joka on muun muassa seuraavilla suomalaisilla henkilöillä: *Janne Kotiaho (s. 1969), ekologian professori *Jouni Kotiaho (s. 1958), yrittäjä ja kansanedustaja (Perussuomalaiset)
Kvarnström

Kvarnström on sukunimi, joka on muun muassa seuraavilla suomalaisilla henkilöillä: *Johan Kvarnström (s. 1986), päätoimittaja ja kansanedustaja (SDP) *Kenneth Kvarnström (s. 1963), tanssija, koreografi, teatterinjohtaja ja professori
Norrback

Norrback on sukunimi, joka on muun muassa seuraavilla suomalaisilla henkilöillä: *Anders Norrback (s. 1963), yrittäjä ja kansanedustaja (RKP), Ole Norrbackin poika *Leander Norrback (1904–1968), harmonikansoittaja, Paul Norrbackin isä *Ole Norrback (s. 1941), kansanedustaja ja ministeri (RKP), Anders Norrbackin isä *Paul Norrback (1930–1995), harmonikkataiteilija ja säveltäjä, Leander Norrbackin poika
Peltokangas (sukunimi)

Peltokangas on sukunimi, joka on muun muassa seuraavilla suomalaisilla henkilöillä: *Henna Peltokangas (s. 1991), pesäpalloilija *Joona Peltokangas (s. 2002), pesäpalloilija *Matti Peltokangas (s. 1952), kuvanveistäjä *Mauri Peltokangas (s. 1966), kiinteistönvälittäjä ja perussuomalainen kansanedustaja *Milka Peltokangas (s. 1986), kuvataiteilija *Niko Peltokangas (s. 1983), päätoimittaja, vasemmistoliittolainen poliitikko ja ammattiyhdistystoimija *Niku Peltokangas (s. 1978), pesäpalloilija *Oskar Peltokangas (1893–1918), jääkäriluutnantti *Panu Peltokangas (s. 1992), koripalloilija.
Pitko

Pitko on sukunimi, joka on muun muassa seuraavilla henkilöillä: *Aija Pitko- Korkeila (1906–1961), suomalainen kirjailija *Alex Pitko (1914–2011), yhdysvaltalainen baseballpelaaja *Janne Pitko (s. 1981), suomalainen curling- pelaaja ja pokeriammattilainen *Jenni Pitko (s. 1986), suomalainen arkkitehti ja kansanedustaja (Vihreä liitto) *Matti Pitko (s. 1942), suomalainen toimittaja, kolumnisti, pakinoitsija ja jalkapalloilija
IBM PC/XT

IBM PC/XT (sanoista Etended echnology) (mallinumero 5160) oli IBM:n valmistama mikrotietokone, joka julkaistiin vuonna 1983. Malli oli seuraaja alkuperäiselle IBM PC:lle (mallinumero 5150). 5160:n korvasivat PC XT S ja myöhemmin PC XT 286. == Tekniikka == Mallista oli kaksi emolevyversiota, joista ensimmäinen tuki RAM-muistia 256 kilotavuun ja myöhempi 640 kilotavuun. Mallissa oli CGA-näyttögrafiikka tai MDA-tekstinäyttö. Suoritin oli 4,88 MHz:n Intel 8088. == Lähteet == == Aiheesta muualla == * IBM PC XT Technical Reference 1502237 Luokka:IBM:n tietokoneet Luokka:Mikrotietokoneet Luokka:Vuoden 1983 tietokoneet
Thomas Engström

Thomas Engström (s. 1975) on ruotsalainen jännityskirjailija. Engströmillä on juristin koulutus alana kansainvälinen oikeus ja ihmisoikeudet. Vapaana kirjoittajana ja kolumnistina hän on työskennellyt säännöllisesti Svenska Dagbladetille, Fokukselle, Axessille ja Expressenille. Engströmin esikoisromaani oli Mörker som gör gott 2003, ja sen jälkeen ilmestyi Dirty Dancer 2006. 2013 ilmestynyt Väster om friheten on ensimmäinen hänen poliittisia trillereitä sisältävästä neliosasesta sarjastaan, joka kertoo vanhasta Stasi-upseerista, krouvarista ja freelance-pohjalta toimivasta ongelmanratkaisijasta Ludwig Lichtistä. Kirjoista on tehty televisiosarja West of Liberty, jonka ovat yhteistuotantona tehneet ruotsalainen Anagram, SVT ja saksalainen ZDF. Ludwig Lichtin roolissa näyttelee Wotan Wilke Möhring. Engström on asunut vuodesta 2015 ulkomailla. Hänen puolisonsa on kulttuuritoimittaja Margit Richert. ==Kääntäjänä== Engström on kääntänyt parikymmentä kirjaa englannista, muun muassa Barack Obaman, Mark Bowdenin, Ian Kershaw'n ja Walter Isaacsonin kirjoja. == Palkinnot ja tunnustukset == *2008: Ruotsin aikakauslehtien Vuoden kolumnisti *2013: Svenska Deckarakademinin esikoiskirjailijan palkinto Väster om friheten *2014: Söder om helvetet ehdokkaana Svenska Deckarakademinin palkinnon Vuoden paras ruotsalainen rikosromaani -palkinnon saajaksi *2017: Öster om avgrunden ehdokkaana Svenska Deckarakademinin palkinnon Vuoden paras ruotsalainen rikosromaani -palkinnon saajaksi ==Teokset== * Mörker som gör gott (Albert Bonniers Förlag, 2003) * Dirty Dancer (Albert Bonniers Förlag, 2006) * Väster om friheten (Albert Bonniers Förlag, 2013) * Söder om helvetet (Albert Bonniers Förlag, 2014) * Norr om paradiset (Albert Bonniers Förlag, 2015) * Öster om avgrunden (Albert Bonniers Förlag, 2017) ==Lähteet== Luokka:Ruotsalaiset jännityskirjailijat Luokka:Ruotsalaiset kielenkääntäjät Luokka:Vuonna 1975 syntyneet Luokka:Elävät henkilöt
Purra

Purra voi olla seuraavia: * puremiseen viittaava suomenkielinen verbi * Purra, taajama Haaparannalla Ruotsissa * Purra, kenguru, jota Australian aboriginaalien mytologian hahmo Doan jahtasi kerran * sukunimenä: ** Riikka Purra (s. 1977), suomalainen poliitikko ja ministeri.
IBM PC/AT

IBM PC/AT (sanoista dvanced echnology) (mallinumero 5170) oli IBM:n valmistama mikrotietokone, joka julkaistiin vuonna 1984. Malli oli seuraaja alkuperäiselle IBM PC:lle (mallinumero 5150) ja IBM PC/XT:lle (5160). PC/AT:n esittely oli yllätys IBM:n kilpailijoille. AT oli vain hiukan vanhoja malleja kalliimpi ja huomattavasti nopeampi. Yksikään merkittävistä kilpailijoista ei pystynyt esittelemään vastaavaan mallia vuoden 1984 COMDEX-messuilla samana vuonna. == Tekniikka == Mallissa oli kaksi vaihtoehtoa: PC-AT mallissa 1 oli 256 kilotavua RAM-muistia ja PC-AT mallissa 2 oli 512 kilotavua. Muisti oli laajennettavissa kolmeen megatavuun. Mallissa oli EGA-näyttögrafiikka. Suoritin oli 6 MHz:n Intel 80286. AT esitteli 16-bittisen ISA-väylän (AT- väylä). Arkkitehtuuri antoi laitteiden käyttöön 15 IRQ-keskeytystä ja seitsemän DMA-kanavaa, kun PC:ssa rajat olivat kahdeksan ja neljä. Tämä saavutettiin lisäämällä toinen 8259A-IRQ-kontrolleri ja toinen 8237A-DMA- kontrolleri. Emolevylle on lisätty paristovarmistettu reaaliaikakello Motorola MC146818. Se sisälsi myös 50 tavua muistia, joten kaikkia laitteiston asetuksia ei tarvinnut valita DIP-kytkimillä. 5½ tuuman levykeasema pystyy käyttämään 1,2 MB:n levykkeitä. 20 MB:n kiintolevy on vakiovaruste. Mukana tuli uusi Model F 'AT' -näppäimistö. Liitin on sama 5-pinninen DIN-liitin, mutta protokolla on erilainen, ja tietokone voi hallita näppäimistön Caps Lock, Scroll Lock ja Num Lock -led-valoja. == Lähteet == Luokka:IBM:n tietokoneet Luokka:Mikrotietokoneet Luokka:Vuoden 1984 tietokoneet
Yrttiaho

Yrttiaho on sukunimi, joka on muun muassa seuraavilla suomalaisilla henkilöillä: * Harri Yrttiaho (s. 1979), pesäpalloilija * Heikki Yrttiaho, oopperalaulaja, lauluntekijä ja sovittaja * Johannes Yrttiaho (s. 1980), kansanedustaja (Vasemmistoliitto), Jyrki Yrttiahon poika * Jyrki Yrttiaho (1952–2021), kansanedustaja (Vasemmistoliitto), Johannes Yrttiahon isä * Kati Yrttiaho, kunnanjohtaja
Digikala

Digikala on iranilainen verkkokauppa, joka on tunnettu Digikala.com- verkkokaupastaan. Yrityksen perusti Hamid Mohammadi vuonna 2006. == Lähteet == == Aiheesta muualla == * DigiKala Luokka:Huutokauppa Luokka:Verkkokaupat
MicroVAX

MicroVAX oli Digital Equipment Corporationin minitietokoneiden mallisarja, joka käytti VAX-malliston käskykantaa. Malliston ensimmäinen MicroVAX I -sarja julkaistiin vuonna 1984. MicroVAX toteutti VAX-malliston 32-bittisen suoritinarkkitehtuurin kahdella VLSI-mikropiirillä. Aiemmissa malleissa suoritin oli toteutettu TTL-logiikkapiireillä. Alustalle oli saatavilla MicroVMS- ja ULTRIX-käyttöjärjestelmät. == Lähteet == == Aiheesta muualla == * Dokumentaatiota bitsavers.org-palvelussa * MicroVAX II System - Digital Technical Journal Luokka:VAX Luokka:1980-luvun tietokoneet
ULTRIX

ULTRIX on 32-bittisille VAX- ja MIPS-arkkitehtuureille kehitetty Unix- käyttöjärjestelmä. Käyttöjärjestelmän ensimmäinen versio on julkaistu myöhään vuonna 1983 tai aikaisin vuonna 1984. Käyttöjärjestelmä on Digital Equipment Corporationin kehittämä ja perustuu 4.2BSD-julkaisuun. Ikkunointijärjestelmänä on X Window System. Käyttöjärjestelmän seuraaja oli 64-bittinen Digital Unix. == Lähteet == == Aiheesta muualla == * Dokumentaatiota bitsavers.org- palvelussa * ULTRIX Frequently Asked Questions (FAQ) Luokka:Digital Equipment Corporationin käyttöjärjestelmät Luokka:Unix Luokka:VAX
Itämeren suojelun toimintaohjelma

Itämeren suojelun toimintaohjelma on HELCOM:in ohjelma, joka hyväksyttiin vuonna 2007. Ohjelman tavoite oli Itämeren hyvä ekologinen tila vuoteen 2021 mennessä. Toimintaohjelma asetti Itämeren rannikon valtioille alustavat enimmäismäärät typen ja fosforin päästöille. Suomen tavoitteeksi asetettiin Suomenlahteen tulevan typpikuormituksen vähentäminen 1 200 tonnilla ja fosforikuormituksen vähentäminen 150 tonnilla vuoteen 2021 mennessä sekä Saaristomeren ravinnekuormituksen vähentäminen niin, että meren tilasta tulee hyvä. Tavoitetta ei saavutettu määräaikaan mennessä. Toimintaohjelma päivitettiin vuonna 2021. Ohjelmaa koordinoivan HELCOMin toiminta on keskeytynyt Venäjän aloitettua hyökkäyksen Ukrainaan helmikuussa 2022. == Lähteet == == Aiheesta muualla == * * Luokka:Itämeri Luokka:Ympäristöpolitiikka
Santi Duangsawang

Santi Duangsawang (, 10. tammikuuta 1968 – 4. marraskuuta 2016 Thaimaa) oli thaimaalainen laulaja. Hän oli laulaja elokuvissa "Joob Mai Wan", "Fak Jai Sai Krathong", "Thon Kham Saban".http://oknation.nationtv.tv/blog/political79-2-1/2016/11/04/entry-2http://music.mthai.com/hotissue/250749.html == Diskografia == * จูบไม่หวาน (Joob Mai Wan) * ลูกทุ่งคนยาก (Look thung khon yak) * มนต์รักดอนหอยหลอด (Mon rak don hoei Lod) * จดหมายเปื้อนน้ำตา (Jod Mai Puen Nam Ta) * รักนี้มีกรรม (Rak Nee Mee Kam) * ถอนคำสาบาน (Ton Kham Sa Ban) * หนุ่มน้อยคาเฟ่ (Noom Noei Kha Fe) * นางลอย นางลืม (Nang Loi Nang Luem) == Lähteet == Luokka:Thaimaalaiset näyttelijät Luokka:Thaimaalaiset laulajat Luokka:Vuonna 1968 syntyneet Luokka:Vuonna 2016 kuolleet
Ikäinstituutti

Ikäinstituutti (Ikäinstituutin säätiö sr) on järjestö, joka edistää hyvää vanhuutta liikunnan, mielen hyvinvoinnin ja ikäystävällisen elinympäristön näkökulmista. Ikäinstituutin toimintaan kuuluvat kehittäminen, tutkimus, koulutus ja viestintä. Ikäinstituutti tekee tiivistä yhteistyötä kuntien ja muiden järjestöjen kanssa. Ikäinstituutin toiminnan lähtökohtana on iäkkäiden oma ääni, kokemus arjesta ja ympäröivästä yhteiskunnasta ja mottona "Ikäinstituutti innostaa ja rakentaa ratkaisuja hyvään vanhuuteen." Kehittämistyön keskeisimpiä hankkeita ovat (vuonna 2019) mm. Voimaa vanhuuteen, Elämäni eläkevuodet, Yhdessä kotikulmilla, Elämänote sekä Ikäopisto.https://www.ikainstituutti.fi/ Koulutusten ja valmennusten teemoja ovat liikuntaneuvonta, voima- ja tasapainoharjoittelu, senioritanssin ohjaus, ulkoilu, mielen hyvinvoinnin vahvistaminen sekä hyvinvointia tukevan ympäristön toteuttaminen. Ikäinstituutissa tehtävän tutkimuksen painopiste on asuinympäristöjen ikä- ja muistiystävällisyydessä ja se keskittyy hyvien toimintatapojen kehittämiseen. Seuraavilla yhteisöillä on oikeus nimetä jäsen säätiön hallitukseen: Helsingin kaupunki, Helsingin yliopisto, Jyväskylän yliopisto, Kasvun ja vanhenemisen tutkijat ry, Samfundet Folkhälsan i Svenska Finland rf, Societas Gerontologica Fennica ry, Terveyden ja hyvinvoinnin laitos (THL), Vanhus- ja lähimmäispalvelun liitto ry. Ikäinstituutti on SOSTEn jäsenjärjestö. ==Historiaa== * 1971 Kuntokallio-Säätiö perustettiin jatkamaan Kuntokallion vanhusten virkistyskodin toimintaa Sipoon Karhusaaressa. Toiminnan tarkoitus oli ”edistää ja kehittää vanhemman ikäpolven kunto- ja virkistystoimintaa.” Säätiön palveluksessa oli tuolloin kuusi henkilöä. * 1972 Kuntokallio-Opisto aloitti toimintansa vanhustyöhön erikoistuneena kansanopistona, joka vuonna 1975 muuttui kansankorkeakouluksi. * 1982 Opiston yhteyteen perustettiin gerontologinen tutkimusyksikkö. * 1997 Säätiö myi Karhusaaren kurssikeskuksen Vantaan Seurakuntayhtymälle ja muutti Sipoosta Helsinkiin. * 2011 Kuntokallio-Säätiö täytti 40 vuotta. Säätiön nimi muutettiin Ikäinstituutin säätiöksi. ==Lähteet== == Aiheesta muualla == * Voimaa vanhuuteen * Ikäopisto - Mielen hyvinvoinnin tietopankki Luokka:Suomalaiset eläkeläisjärjestöt
Occidental Petroleum

Occidental Petroleum on yhdysvaltalainen öljyntuottaja. Toukokuussa 2019 Occidental osti Anadarkon 38 miljardilla Yhdysvaltain dollarilla.https://finance.yahoo.com/news/anadarko-accepts- occidentals-38-billion-takeover-bid-morning-brief-101400905.html Occidental kuuluu Fortune 500 -listalle ja oli ennen yrityskauppaa 220. sijalla.http://fortune.com/fortune500/occidental-petroleum/ ==Lähteet== Luokka:Yhdysvaltalaiset pörssiyhtiöt Luokka:Yhdysvaltalaiset öljy-yhtiöt
Ekstaasi (elokuva)

Ekstaasi (The Rapture) on Michael Tolkinin käsikirjoittama ja ohjaama yhdysvaltalainen independent-elokuva vuodelta 1991. Unenomaisessa tarinassa puhelinkeskusta hoitava tyttö etsii tylsälle työlleen vastapainoa irrallisista seksisuhteista, kunnes saa voimakkaan uskonnollisen herätyksen. == Näyttelijöitä == == Vastaanotto == Helsingin Sanomien Mikael Fräntin mielestä Ekstaasi on suljettu uskonnollinen draama, josta ei tiedä onko se kriittinen allegoria fundamentalismista vai naiivi yritys todistaa uskoontulosta. Hänestä epävarma esikoisohjaus ei tee Ekstaasista onnistunutta uskonnollista elokuvaa, jollaisen tekeminen melkein vaatisi Robert Bressonia. Video-oppaassa vuodelta 1994 Bello Romano luonnehti Tolkinin esikoisohjausta erikoiseksi, provosoivaksi ja intohimoiseksi. Hän antoi elokuvalle kolme tähteä viidestä, mikä vastaa sanallista arviota ”hyvä”. The New York Timesin kriitikot valitsivat Ekstaasin vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == Luokka:Yhdysvaltalaiset independent- elokuvat Luokka:Elokuvat uskonnoista Luokka:Yhdysvaltalaiset draamaelokuvat Luokka:Vuoden 1991 yhdysvaltalaiset elokuvat
Uskonto Islannissa

Islannin tilastokeskuksen mukaan vuoden 2021 alussa noin 73,8 % islantilaisista oli kristillisten yhteisöjen jäseniä. Uskonnottomia ja määrittelemättömiä oli noin 22,6 %, ei-kristillisiä noin 3,6 %. ==Kristinusko== Islannin väestöstä 229 700 eli 62,28 % on Islannin kansalliskirkon jäseniä. Toiseksi suurin kristillinen uskonnollinen yhteisö on Islannin katolinen kirkko, johon kuuluu 14 700 jäsentä eli 3,97 % väestöstä. Reykjavíkin vapaakirkkoon kuuluu 10 000 eli 2,72 % väestöstä, ja Hafnarfjörðurin vapaakirkkoon 7 300 eli 1,99 %. Näiden lisäksi maassa on useita pienempiä kristillisiä yhteisöjä. Allting teki kristinuskosta Islannin virallisen uskonnon vuonna 1000. 1500-luvulla Islanti, joka oli osa Tanskaa, omaksui luterilaisen uskonnon ja Islannin viimeinen katolinen piispa Jón Arason teloitettiin vuonna 1550. ==Uuspakanuus== Islannin kolme suurinta uuspakanallista uskonnollista yhteisöä ovat Ásatrúarfélagið, johon kuuluu 5 100 jäsentä eli 1,39 % väestöstä, sekä huomattavasti pienempi Reykjavíkurgoðorð, jolla on jäseniä 31 eli 0,01 % väestöstä. Näiden kahden islantilaisen mytologian ympärille rakentuvan uuspakanallisen yhteisön lisäksi Islannissa on zuismi-niminen muinaissumerilaisen uskonnon ympärille rakentuva yhteisö. Zuisteja on 800 henkeä eli 0,23 % väestöstä. Islannin valtio tunnusti ásatrún eli aasainuskon uskonnoksi virallisesti vuonna 1972. Ásatrúarfélagið perustettiin 1992, mutta valtio virallisti sen vuotta myöhemmin. Ásatrú on nykyisin Islannin suurin ei-kristillinen uskonto. Zuismi tunnustettiin uskonnoksi 2013. Vuonna 2018 zuistit pyysivät lupaa temppelin rakentamiseksi Reykjavikiin. ==Uskonto ja lainsäädäntö== Islannin perustuslain mukaan Islannin kansalliskirkko on Islannin valtionkirkko. Islanti kumosi rienauslakinsa vuonna 2015 piraattipuolueen aloitteesta sen jälkeen, kun Ranskassa tapahtui terrori-isku Charlie Hebdo -lehden toimitusta vastaan. Vuonna 2018 Islannin edistyspuolue halusi kieltää lasten ympärileikkauksen lailla, jolloin siitä seuraisi kuusi vuotta vankeutta. Islannin juutalais- ja muslimiyhteisöt kristisoivat lakia uskonnonvapauden nojalla, ja kritiikkiin yhtyi myös Islannin kansalliskirkon piispa Agnes M. Sigurðardóttir. Lakia ei koskaan hyväksytty siitä seuranneen kansainvälisen vastareaktion ja kritiikin vuoksi. Islannin juutalaisten lukumääräksi arvellaan 250 ja muslimeiden 2 500. ==Lähteet== *
Stram Kurs

Stram Kurs on tanskalainen äärioikeistolainen puolue, joka vaatii kaikkien muslimien karkottamista ja maan etnisen yhteisön säilyttämistä. Puolueen puheenjohtaja on Rasmus Paludan. Stram Kurs keräsi tarvittavat 20 000 allekirjoitusta niin, että se sai osallistua vaaleihin ensi kertaa vuoden 2019 kansankäräjävaaleissa. Stram Kurs jäi lopulta äänikynnyksen alle, mutta puolueen vaalitulos oikeutti sen yli kahden miljoonan kruunun vuosittaiseen puoluetukeen. Vaaleissa Stram Kurs oli saanut noin 63 500 ääntä eli 1,8 prosenttia äänistä. ==Toiminta== Puolue piti huhtikuussa 2022 kiertueen useilla Ruotsin paikkakunnilla. Perjantaina 15. huhtikuuta 2022 sen tilaisuudessa Rinkebyssä poltettiin Koraani. Useita poliiseja loukkaantui seuranneessa mellakassa. Örebrossa loukkaantui kymmenkunta poliisia ja poliisiautoja sekä busseja poltettiin Paludanin pidettyä puhetilaisuuden Sveaparkenissa. Linköpingissa puhetilaisuus peruttiin, mutta sen sijaan puhkesi väkivaltainen mellakka ja kolme poliisia joutui sairaalahoitoon. Norrköpingissä oli myös levottomuuksia, vaikka poliisi peruutti tilaisuuden luvan. == Lähteet == == Aiheesta muualla == * Stram Kurs Luokka:Nationalistiset puolueet Luokka:Tanskan puolueet Luokka:Äärioikeistolaiset puolueet
Harjapäät

Harjapäät (Taeniatherum) on heinäkasvien (Poaceae) heimoon kuuluva pieni kasvisuku. Sukuun luetaan nykyisin kuuluvaksi vain yksi laji: meduusaharjapää (Taeniatherum caput-medusae). Sukuun on kuvattu aikojen kuluessa muitakin lajeja, mutta ne on sittemmin todettu samoiksi lajeiksi kuin meduusaharjapää. Meduusaharjapäästä on erotettu joskus alalajeja. == Lähteet == == Aiheesta muualla == * Finto, Kassu – Kasvien suomenkieliset nimet: Taeniatherum Luokka:Heinäkasvit
Kolmoisentente

Kolmoisentente syntyi kun Britannian ja Ranskan keskenään vuonna 1904 solmimaan sopimukseen yhteistyöstä puolustuksessa liittyi Venäjä vuonna 1907. Se oli seurausta 1800-luvun lopussa ja 1900-luvun alussa suurvaltojen aloittamalle kilpavarustelulle. Entente oli voimakas vastavoima Saksan, Itävalta-Unkarin ja Italian muodostamalle kolmiliitolle. Kolmoisententen jäsenillä oli myös muita liittolaisia, esimerkiksi Venäjällä Serbia ja Britannialla Japani. Ententen voidaan katsoa olevan yksi syy ensimmäisen maailmansodan syttymiseen. == Lähteet == == Aiheesta muualla == * Luokka:Ensimmäinen maailmansota
Simulation Theory

Simulation Theory on englantilaisen rockyhtye Musen kahdeksas studioalbumi, joka julkaistiin 9. marraskuuta 2018. Albumi nousi Yhdysvalloissa Billboard 200 -listan sijalla 12. Suomessa se debytoi virallisen albumilistan kolmannella sijalla sekä fyysisten albumien listan ensimmäisellä sijalla. == Kappaleet == == Arvostelut == * AllMusic: AllMusic review Viitattu 7.5.2019. * Helsingin Sanomat: Muse on muuttunut yhden tähden arvoiseksi itsensä parodiaksi – Simulation Theory on iloton sekamelska, jonka tekstit ovat kuin lukiolaisen kouluaineesta Viitattu 30.12.2021. * Soundi: Levyarvio: Musen uutuusalbumi on tosikkomainen, täyteen ahdettu ja tyylitajuton pötkäle Viitattu 30.12.2021. == Lähteet == Luokka:Vuoden 2018 albumit Luokka:Musen albumit
Helmer Salmo

Helmer Frithiof Salmo (vuoteen 1905 Sundström, vuoteen 1930 Salonen; 11. toukokuuta 1903 Perniö Kuka kukin on (Aikalaiskirja) 1954, s. 753. (Viitattu 7.5.2019) – 14. syyskuuta 1973 Helsinki) oli suomalainen arkeologi. ==Henkilöhistoria== Salmon vanhemmat olivat työmies Johan Kustaa Sundström ja Maria Lovisa Lindberg. Hänen ensimmäinen puolisonsa 1931–1933 oli Eva Alina Joselin ja toinen vuodesta 1935 Hillevi Tellervo Rytkönen. Salmo tuli ylioppilaaksi 1924 ja valmistui filosofian kandidaatiksi 1928 ja lisensiaatiksi 1939. Filosofian tohtoriksi hän väitteli 1950. Salmo teki työuransa Suomen kansallismuseossa. Hän toimi Muinaistieteellisen toimikunnan historiallisen osaston amanuenssina vuodesta 1928, raha- ja mitalikokoelman hoitajana vuodesta 1930, historiallisen osaston intendenttina vuodesta 1933, esihistoriallisen osaston intendenttinä vuodesta 1938 ja osaston johtajana 1948–1970. Kotiseutu-lehden toimitussihteeri Salmo oli 1926–1934.Kuolleita. Helsingin Sanomat 23.9.1973, s. 11. (Maksullinen artikkeli.) ==Julkaisuja== * Suomen muistorahat I: Henkilömitalit ja -plaketit, 1932. Esittänyt H. J. Boström, toimittanut Helmer Salmo. * Suomesta löydetyt tanskalaiset 1000-luvun rahat, 1934. * Suomen muistorahat II: Tapahtuma- ja juhlamitalit, 1936. Esittänyt H. J. Boström, toimittanut Helmer Salmo. * Die Waffen der Merowingerzeit in Finnland, 1938. Väitöskirja. * Deutsche Münzen in vorgeschichtlichen Funden Finnlands, 1948. * Satakunnan historia 2: Rautakausi, 1952. * En karelsk silverskatt från Sysmä socken, 1953. * Finnische Hufeisenfibeln, 1954. Toimittanut Lars Pettersson. * Säätyläispuku Suomessa vanhemmalla Vaasa-ajalla 1550–1620, 1955. Riitta Pylkkänen, Helmer Salmo. * Ein süddeutsches Bronzeschwert aus Finnland, 1956. * Perniön historia, 1980. Juhani Mussaari, Helmer Salmo, Veikko Litzen ==Lähteet== Luokka:Suomalaiset arkeologit Luokka:Suomalaiset tietokirjailijat Luokka:Vuonna 1903 syntyneet Luokka:Vuonna 1973 kuolleet
Kanatha

Kanatha (myös Kanata; , ) oli antiikin aikainen kaupunki Koile-Syyriassa nykyisen Syyrian alueella. Se oli yksi Dekapoliin kaupungeista. Kaupunki sijaitsi nykyisen, siitä nimensä perineen Qanawatin kylän paikalla. == Maantiede == Kanatha sijaitsi Koile-Syyriassa eli historiallisen Syyrian ja myös nykyisen Syyrian valtion eteläosissa nykyisin nimellä Jabal al-Duruz eli Jabal al-Arab -vuoren luoteispuolella, noin seitsemän kilometriä koilliseen nykyisestä As-Suwaydasta. Kaupunki oli rakennettu ympäristöään ylemmälle tasangolle. Sen itäpuolella oli rotko, jossa virtasi joki. == Historia == Kanatha oli hellenistinen kaupunki, ja luettiin hellenistisen kauden lopulla ja varhaisella roomalaisella kaudella Dekapoliin kaupunkeihin. Sen mainitsevat muun muassa Josephus,Josephus: Juutalaisten muinaisajat (A. J.) 15.5.1; Juutalaissodan historia (B. J.) 1.19.2. Klaudios PtolemaiosKlaudios Ptolemaios: Geografia 5.15.23. ja Plinius vanhempi.Plinius vanhempi: Naturalis historia 5.18. Kanathan historiasta tiedetään vain vähän. Ensimmäisellä vuosisadalla siitä tuli osa Syrian provinssia. Keisari Septimius Severuksen aikana 100-luvun jälkimmäisellä puoliskolla se nimettiin uudelleen nimelle Septimia Canatha. 100-luvun lopulla kaupungista tuli osa Arabian provinssia. Varhaiskristillisellä ajalla Kanatha oli piispanistuin. Arabit valtasivat kaupungin vuonna 637, jonka jälkeen se taantui. == Rakennukset ja löydökset == Kanatha oli ympäröity kaupunginmuureilla. Kaupungin huomattavimmat rakennukset sijaitsivat muurein ympäröidyn alueen eteläosassa kaupungin korkeimmalla kohdalla. Tärkein rakennuskokonaisuus oli roomalaisaikainen palatsi, joka ajoitetaan 100-luvulle. Se koostui kahdesta basilikan mallisesta rakennuksesta, jotka oli rakennettu vierekkäin pohjois-eteläsuunnassa. Lännenpuoleista basilikaa on arvioitu praetoriumiksi tai temppeliksi. Sen pohjoissivulla oli korinttilaista tyyliä edustanut sisäänkäyntipylväikkö ja eteläsivulla eksedra, joka koostui kolmesta puolikaarenmuotoisesta syvennyksestä. Rakennus muutettiin 300–400-luvuilla itä-länsisuunnassa sijoitetuksi kirkoksi, jonka alttari oli tavan mukaan itäpäässä. Idänpuoleisen basilikan pohjoispäässä oli atrium. Myös tämä basilika muutettiin kirkoksi. Toinen tärkeä rakennusryhmä sijaitsi palatsikokonaisuuden lounaispuolella. Sieltä on löydetty kaksi temppeliä, joista toinen on ollut omistettu Zeus Megistokselle eli roomalaisittain Juppiterille. Muihin muurien sisäpuolisiin löydöksiin lukeutuu muun muassa forum, roomalainen kylpylä sekä sisternejä eli vesisäilöitä. Muurien ympäröimän alueen itäpuolelta on löydetty suureksi osaksi kallioon kaiverrettu odeion, ja sen eteläpuolelta nymfaion. Kaupungin länsipuolella sijaitsi puolestaan niin kutsuttu Rabboksen temppeli. Kaupungin hautausmaita on löydetty erityisesti sen pohjois-, itä- ja länsipuolilta. Osa hautarakennuksista on tornimaisia. == Lähteet == == Aiheesta muualla == Luokka:Antiikin Syyrian kaupungit Luokka:Arabia Petraean provinssin kaupungit Luokka:Arkeologiset kohteet Syyriassa Luokka:Dekapolis
Kapitolias

Kapitolias (, ) oli antiikin aikainen kaupunki Palestiinassa nykyisen Jordanian alueella. Se oli yksi Dekapoliin kaupungeista. Kaupunki sijaitsi nykyisen Beit Rasin paikalla noin viisi kilometriä pohjoiseen nykyisestä Irbidistä. Kapitoliasta on usein pidetty samana kaupunkina kuin myös Dekapoliin kaupunkeihin luettu Dion, joka sijoitetaan nykyisin kuitenkin eri paikkaan Tell al-Ashariin. Kapitoliasta on esitetty myös samaksi kaupungiksi kuin Rafana. == Maantiede == Kapitolias sijaitsi Peraiassa tai Koile-Syyriassa Gadaran ja Adra(h)an (nyk. Daraa) välillä. Itinerarium Antonini Augustissa se on sijoitettu Gadaran ja Damaskoksen väliselle tielle noin 16 roomalaista mailia Gadarasta, saman verran Adraasta ja 38 mailia Neuesta. Kaupunki esiintyy myös Tabula Peutingerianassa. Kapitoliaan alue rajautui pohjoisessa Abilan alueeseen, luoteessa Gadaran alueeseen ja etelässä Pellan alueeseen. == Historia == Kapitoliaan kaupunki, tai roomalaisittain Capitolias, perustettiin roomalaisella kaudella, ja näin se oli myöhempi tulokas Dekapoliin kaupunkien joukossa. Kaupungin tarkkaa perustamisvuotta tai perustajaa ei tunneta. Perustaminen ajoitetaan kuitenkin noin vuoteen 97/98 jaa. eli joko Nervan tai Trajanuksen aikaan. Kaupungin paikalla oletetaan kuitenkin olleen asutus jo aiemmin, jolloin kysymys olisi uudelleenperustamisesta. Alue kuului aiemmin Abilan kaupungin alaisuuteen. Uusi kaupunki nimettiin Juppiter Capitolinuksen mukaan. Toisaalta nimeä on arveltu myös roomalaiseksi muunnelmaksi paikan vanhemmasta seemiläisestä nimestä. Kaupunki esiintyy juutalaisissa lähteissä nimellä Beit Reisha. Monet Kapitoliaan asukkaat palvelivat alun perin Rooman armeijassa. Toisaalta kaupungissa oli paljon hellenisoitunutta eli kreikkalaistunutta seemiläistä väestöä. Kaupunki löi omaa rahaa perustamisestaan keisari Macrinuksen aikaan saakka. Kapitoliaan suurinta kukoistuskautta oli 100-luvun jälkimmäinen puoli. Myöhäisellä roomalaisella ja varhaisella bysanttilaisella kaudella Kapitolias oli osa Palaestina secundaa. Tuolloin kaupungissa oli piispanistuin, ja sen piispat mainitaan kirkolliskokouksissa 300–500-luvuilla. Varhaisella arabikaudella ja mahdollisesti jo aiemmin Beit Ras tunnettiin viinistään. Kaupungin merkitys väheni 800-luvulta lähtien, vaikkakaan sitä ei hylätty täysin. Arkeologiset tutkimukset alueella alkoivat 1960-luvulla ja laajemmin 1980-luvulla. == Rakennukset ja löydökset == Kapitolias oli ympäröity muureilla, joiden sisäpuolelle jäi noin 125 hehtaarin kokoinen alue. Muurien reitti voidaan jäljittää lähes kauttaaltaan. Muihin löydöksiin lukeutuvat muun muassa pylväin reunustetun kadun, roomalaisen teatterin sekä roomalainen sotilashautausmaan jäänteet. Kaupungin tärkein temppeli oli omistettu sen nimikkojumalalle Juppiter Capitolinukselle. Kristillisellä ajalla kaupungissa oli useita kirkkoja, joista yksi on löydetty. == Lähteet == == Aiheesta muualla == Luokka:Arkeologiset kohteet Jordaniassa Luokka:Dekapolis Luokka:Syrian provinssin kaupungit
Pella (Palestiina)

Pella () eli Butis ( tai Boutis) oli antiikin aikainen kaupunki Palestiinassa nykyisen Jordanian alueella. Se oli yksi Dekapoliin kaupungeista. == Maantiede == Pella sijaitsi Gileadin vuoren etelärinteessä noin 13 kilometriä kaakkoon Skythopoliista. Se oli Peraian eli Jordanjoen itäpuolisen alueen pohjoisin kaupunki. Kaupungin lähellä oli lukuisia lähteitä.Plinius vanhempi: Naturalis historia 5.16, 5.18; Josephus: Juutalaissodan historia (B. J.) 3.3.3. Kaupungin paikka on nykyisen Jordanian luoteisosassa lähellä Israelin rajaa, noin 96 kilometriä luoteeseen Ammanista. == Historia == Pellan paikka on ollut asuttu jo paleoliittiselta ja neoliittiselta kaudelta lähtien ja edelleen kalkoliittisella ja pronssikaudella sekä israelilaisella rautakaudella. Kaupungin muinainen nimi oli Pelel. Egyptiläisissä lähteissä se esiintyy nimellä Pehal (tai Pihilu). Hellenistisen kaupungin perustivat Aleksanteri Suuren makedonialaiset sotilaat. Kaupunki sai nyt nimen Pella, kun vanha nimi tulkittiin samaksi kuin Aleksanterin syntymäpaikan, Makedonian Pellan nimi. Tämän jälkeen kaupunki oli kreikkalaisen kulttuurin keskuksia alueella. Kaupungin asukkaasta käytettiin etnonyymiä Pellaīos (). Aleksanteri Suuren kuoleman jälkeen Pella kuului Ptolemaioksille. Antiokhos Suuri valtasi Pellan seleukideille vuonna 218 eaa. Aleksanteri Jannaios valtasi kaupungin vuonna 80 eaa. ja tuhosi sen, koska asukkaat eivät suostuneet kääntymään juutalaisuuteen. Pompeius Suuri kunnostutti kaupungin roomalaisten vallattua Palestiinan vuonna 63 eaa. Tämän jälkeen kaupunki luettiin osaksi Dekapolista. Myös Syrian prokuraattori Gabinius rakennutti kaupunkia.Polybios: Historiai 5.70; Josephus: Juutalaisten muinaisajat (A. J.) 13.15, 14.4, 14.75; Josephus: Juutalaissodan historia (B. J.) 1.4.8. Pella tuhoutui ensimmäisessä juutalaissodassa vuonna 66 jaa. Eusebioksen mukaan Pella oli paikka, johon Jerusalemin kristityt pakenivat ennen Jerusalemin tuhoa.Eusebios: Kirkkohistoria (Hist. Eccl.) 3.5. Osa palasi vuonna 135, mutta kaupunkiin jäi merkittävä kristillinen väestö. Tämän myötä kaupunki oli myöhäisellä roomalaisella ja varhaisella bysanttilaisella kaudella kristinuskon keskuksia alueella. Pellasta oli kotoisin apologeetti Ariston. Arabit valtasivat Pellan vuonna 635. Tämän jälkeen se säilyi olemassa Umaijadien kalifaatin kaupunkina noin sata vuotta. Pella tuhoutui muiden alueen kaupunkien tavoin suuressa maanjäristyksessä vuonna 747. Tämän jälkeinen asutus paikalla oli paljon pienimuotoisempaa. == Rakennukset ja löydökset == Pellan paikalta on tehty rakennuslöytöjä kalkoliittiselta kaudelta (3000-luku eaa.), pronssikaudelta ja israelilaiselta rautakaudelta sekä hellenistiseltä ja roomalaiselta kaudelta. Rakennuslöytöihin lukeutuu muun muassa niin kutsuttu Migdolin temppeli sekä odeion. Bysanttilaiselta kaudelta on löydetty neljä kirkkoa. Suurin kirkko oli kolmilaivainen basilika. Paikalla on myös Umaijadi-kauden raunioita sekä keskiaikaisen moskeijan jäänteet. Alueelta on löydetty myös lukuisia hautoja. == Lähteet == == Aiheesta muualla == Luokka:Arkeologiset kohteet Jordaniassa Luokka:Dekapolis Luokka:Syrian provinssin kaupungit
Pompeiupolis

Pompeiupolis ( tai Pompēioupolis, ”Pompeiuksen kaupunki”) ja Pompeiopolis (lat.) voivat viitata seuraaviin antiikin aikaisiin kaupunkeihin: * Amisos/Eupatoria eli Pompeiupolis, kaupunki Paflagoniassa * Pompeiupolis, kaupunki Paflagoniassa * Pompelo eli Pompeiopolis, kaupunki Tarraconensiksessa Hispaniassa (nykyinen Pamplona Espanjassa) * Soloi eli Pompeiupolis, kaupunki Kilikiassa == Lähteet ==
Rafana

Rafana (, ) oli antiikin aikainen kaupunki Palestiinassa. Se oli yksi Dekapoliin kaupungeista. Rafanan sijaintia ei tunneta. Se on usein oletettu samaksi kaupungiksi kuin Abila, mutta sitä on ehdotettu myös samaksi kaupungiksi kuin Kapitolias (Beit Ras). Kummassakin tapauksessa kaupunki olisi sijainnut nykyisen Jordanian pohjoisosassa. Kumpaakaan teoriaa ei ole pystytty vahvistamaan. Rafana saattoi myös olla kokonaan erillinen kaupunki, ja sitä on etsitty useista muistakin paikoista, nimen perusteella muun muassa nykyisistä Er-Rafidista ja Khirbet er Rafesta. Erään teorian mukaan Rafana olisi ollut sama kaupunki kuin myöhemmän antiikin aikainen Faina (lat. Phaena), joka sijaitsi nykyisen Al-Masmiyahin (El Musmije) kaupungin paikalla nykyisen Syyrian eteläosassa.Sijainti: == Lähteet == Luokka:Dekapolis Luokka:Syrian provinssin kaupungit
Aarne Salokangas

Aarne Vilhelm Salokangas, vuoteen 1903 Sallgén (11. heinäkuuta 1885 Kankaanpää Kuka kukin on (Aikalaiskirja) 1954, s. 755. (Viitattu 7.5.2019) – 13. lokakuuta 1974) oli suomalainen maanviljelysneuvos, opettaja, koulunjohtaja ja tietokirjailija. ==Henkilöhistoria== Salokankaan vanhemmat olivat kanttori Frans Henrik Sallgén ja Ida Grundsten ja puoliso vuodesta 1914 Anna Aina Koura. Salokangas tuli ylioppilaaksi Porin lyseosta 1906 ja valmistui agronomiksi 1910. Hän toimi opettajana Kankaanpään kansanopistossa 1910–1911, Keski-Suomen Opistossa 1911–1913, maatalouskouluissa Lahden seudulla ja Isonkyrön Orismalassa 1913–1917 ja Ilmajoella karjanhoitokoulun johtajana 1917–1918. Suomen sianjalostusyhdistyksen sihteeri eli toiminnanjohtaja Salokangas oli 1918–1945. Hän toimi myös maanviljelijänä Lempäälässä 1919–1922 ja Kangasalla 1922–1952. Maanviljelysneuvoksen arvonimen hän sai 1942.Ylioppilasmatrikkeli 1905–1907, no. 30493 (Viitattu 7.5.2019)80-vuotiaita. Helsingin Sanomat, 1.7.1965, s. 8. ==Julkaisuja== * Sikakannan säilyttämisestä ja hätärehujen käyttämisestä, 1918 * Keittiöjätteiden koonnin ja käytön järjestäminen kaupunkikunnissa, 1919 * Huomioita sianhoidon edistämistoimenpiteistä Ruotsissa, Tanskassa ja Saksassa, 1922 * Pienviljelijän sianhoito, 1922 * Laalahden siansiitoskeskus, 1935 * Sianhoidon ohjekirja, 1937 ==Lähteet== Luokka:Maanviljelysneuvokset Luokka:Suomalaiset maanviljelijät Luokka:Suomalaiset opettajat Luokka:Suomen oppilaitosten rehtorit Luokka:Suomalaiset järjestöjohtajat Luokka:Suomalaiset tietokirjailijat Luokka:Vuonna 1885 syntyneet Luokka:Vuonna 1974 kuolleet
Pohjois-Pohjanmaan näkövammaiset

Pohjois-Pohjanmaan Näkövammaiset ry eli PPN ry on Nä­kö­vam­mais­ten liit­to ry:n alueyh­dis­tys. Sen toi­min­ta-alue on Poh­jois-Poh­jan­maan maa­kun­ta. Jä­se­niä PPN ry:ssä on noin 600. == Mitä yhdistys tarjoaa == Yhdistys valvoo ja ajaa toimialueensa näkövammaisten oikeuksia, toimii asiantuntijana näkövammaisuutta koskevissa kysymyksissä ja tuottaa palveluja sokeiden ja heikkonäköisten toimintaedellytysten ja tasa-arvon parantamiseksi. Yhdistys tarjoaa puitteet yhdessäoloon ja vertaistukeen järjestämällä monipuolista ja mukavaa toimintaa: * Paikalliskerhoja eri puolilla maakuntaa. * Harrastus- ja vapaa-ajan toimintaa liikunnan, kulttuurin, opiskelun ja retkien muodossa. * Erilaisia tapahtumia, kursseja, koulutusta ja tilaisuuksia. * Leppoisaa jutustelua ja yhdessäoloa vaikkapa Porinakahavilassa PPN ry:n kuntayhteyshenkilöt ja yhdistysaktiivit pitävät yhteyttä kuntansa näkövammaisiin ja neuvovat näkövammaisuuteen liittyvissä kysymyksissä. Oman yhteyshenkilösi saat selville toimistosta tai PPN ry:n internet-sivuilta. == PPN ry jäsenet == Varsinaiseksi jäseneksi voi liittyä henkilö, jonka näkövammasta on hänelle olennaista haittaa päivittäisissä toiminnoissa. Jäseneksi hakevan on esitettävä luotettava selvitys näkövammastaan. Kannatusjäseneksi voi liittyä kuka tahansa henkilö tai yhdistys, joka on kiinnostunut näkövammaisten toiminnasta. ==Lähteet== Luokka:Pohjois-Pohjanmaa Luokka:Suomessa paikallisesti toimivat potilas- ja vammaisjärjestöt